Kaksi keskustapuoluetta hakee tilaa vihervasemmiston ja kokoomuksen välissä, vaikka tilaa ei riitä oikein yhdellekään, kirjoittaa HS:n politiikantoimittaja Olli Pohjanpalo.

Eduskuntaryhmän ensimmäinen varapuheenjohtaja Tiina Elovaara (vas.), eurooppa-, kulttuuri- ja urheiluministeri Sampo Terho ja eduskuntaryhmän puheenjohtaja Simon Elo sinisen eduskuntaryhmän tiedotustilaisuudessa eduskunnan tiloissa perjantaina Helsingissä.­

Sininen tulevaisuus julkisti perjantaina periaateohjelmansa ja keskusta aiemmin viikolla oman periaateohjelmaluonnoksensa. Puolueiden arvomaailmoja on näiden perusteella lähes mahdoton erottaa toisistaan.

Siniset: ”Luotamme suomalaiseen ihmiseen ja hänen kykyynsä kantaa vastuuta ja vapautta. Hyvinvointi syntyy ihmisen hyvistä teoista yhteisöään, läheisiään ja itseään kohtaan. Puolue ei luota rahavaltaan eikä hallintovaltaan vaan ihmisiin. Kansanvallassa olemme kaikki vastuussa yhteiskunnasta.”